Kaaperi Kivialho

Alli Gabriel (Kaaperi, A. K.) Kivialho, sukunimi vuoteen 1904 Alander (17. heinäkuuta 1884 Kisko – 28. huhtikuuta 1957 Helsinki) oli suomalainen opettaja, pankinjohtaja, kansanedustaja ja tietokirjailija. Kivialhon vanhemmat olivat puuseppä Gabriel Alander ja Matilda Fredrika Hammar. Hän pääsi ylioppilaaksi 1905 ja valmistui filosofian kandidaatiksi 1909 sekä lisensiaatiksi ja tohtoriksi 1925. Kivialho toimi Turun Sanomien päätoimittajana 1907–1908. Hän oli Parikkalan yhteiskoulussa koulun johtajana sekä historian ja suomen kielen opettajana 1911–1915, Viipurin uuden yhteiskoulun historian ja suomen kielen opettajana 1915–1919 ja Helsingin maanviljelyslyseossa historian ja suomen kielen opettajana 1919–1920 sekä kansantalouden opettajana 1920–1936. Kivialho työskenteli pankkialalla Suomen käsityöläis-osakepankin Kallion konttorin johtajana 1920–1935. Hän oli Suomen Pankin ylikamreeri 1935–1938 ja Suomen Pankin johtokunnan jäsen 1938–1954. Kivialho oli kansallisen edistyspuolueen kansanedustajana 1923–1924 edustaen Viipurin läänin läntistä vaalipiiriä. Hän tuli eduskuntaan Rudolf Holstin tilalle. Kivialho toimi Helsingin kaupunginvaltuutettuna ja hän oli Viennin suhdannerahaston johtokunnan puheenjohtaja sekä Siviilivirkakunnan leski- ja orpokassan johtokunnan ja Yksityiskoulujen eläkekassan johtokunnan puheenjohtaja. Kivialo kuului lisäksi muun muassa Tervakoski Oy:n ja Strömberg Oy:n johtokuntiin ja Suomen Sokeri Oy:n ja Imatran Voima Oy:n hallintoneuvostoihin. Kivialho oli naimisissa 1911–1952 Marja Edith Charlotta Laakson kanssa ja vuodesta 1954 Vilma Ester Paanasen (ent. Liljander) kanssa. == Teoksia == * Mille aloille yhteiskoulun käyneiden tulisi antautua : muutamia viittauksia nuorille ja heidän vanhemmilleen, kirjassa Parikkalan yhteiskoulu 1911-1912. Savonlinna 1912 * Oppilaiden ravintokysymyksestä maalaisyhteiskouluissa : (kohtia esitelmästä 4.2.12)', kirjassa Parikkalan yhteiskoulu 1911-1912. Savonlinna 1912 * Parikkalan yhteiskoulun oppilaiden viljelyskokeet kesällä 1912, kirjassa Parikkalan yhteiskoulu 1912-1913. Sortavala 1913 * Sulhasjoukko eli vastuli suomalaisissa häissä. Tekijä, Tampere 1915 * T. S. : 1905-1915 : toverialbumi ; toimittanut Kaaperi Kivialho. Tampere 1915 (T. S. oli Turun suomalaisen reaalilyseon 8. luokan oppilaiden yhteenliittymä, jonka tunnuslause oli T.S.) * Oppilaiden viljelyskokeet kesällä 1913, kirjassa Parikkalan yhteiskoulu 1913-1914. Sortavala 1914 * J. H. Erkko yhteiskunnallisena runoilijana. Otava 1916 * Oppilaiden viljelyskokeet kesällä 1915, kirjassa Parikkalan yhteiskoulu 1915-1916. Savonlinna 1916 * Kokemuksia ainekirjoituksen opetuksesta. Tekijä, Viipuri 1916 * Huoltokonttorikysymyksestä : alustus Virkamiesyhdistysten varsinaiseen liittokokoukseen huhtikuun 4 p:nä 1921. Helsinki 1921 * J. H. Erkko : kiertoesitelmä. Kirjallisuusviikko, Helsinki 1921 * Markkamme tulevaisuus. Edistysseurojen kustannus, Helsinki 1922 * Salon yhteiskoulu 1898-1923 : entiset oppilaat julkaisivat teoksen koulun 25-vuotisen toiminnan muistoksi ; toimituskunta: E. I. Kallio, V. J. Kallio, A. K. Kivialho. Helsinki 1923 * Maatalouskiinteistöjen omistajanvaihdokset ja hinnanmuodostus Halikon tuomiokunnassa 1851-1910 : tilastollinen tutkimus, väitöskirja. Taloustieteellisiä tutkimuksia 35. Kansantaloudellinen yhdistys, Helsinki 1927 * Maatalouskiinteistöjen vaihdantatilasto : millä tavalla se olisi saatava aikaan. Porvoo 1927 * Kansantalouden oppikirja. Kirja, Helsinki 1929, 2. täyd. painos WSOY 1935, 3. painos 1939, 4. lyh. painos 1945, 5. lyh. painos 1947, 6. painos 1952 * Suomen maatilat : tietokirja maamme keskikokoisista ja suurista maatiloista : 1 osa, Uudenmaan lääni ; toimitusneuvottelukunta: U. Brander, Osk. Groundstroem, S. Mattsson ; toimittajat: Felix Jonasson, Akseli Kivialho, K. Kivialho. WSOY 1931, 2. painos 1933 * Suomen maatilat : tietokirja maamme keskikokoisista ja suurista maatiloista : 2 osa, Hämeen lääni ; toimitusneuvottelukunta: U. Brander, Osk. Groundstroem, S. Mattsson ; toimittajat: Felix Jonasson, Akseli Kivialho, K. Kivialho. WSOY 1931 * Suomen maatilat : tietokirja maamme keskikokoisista ja suurista maatiloista : 3 osa, Turun ja Porin lääni, Ahvenanmaa ; toimitusneuvottelukunta: U. Brander, Osk. Groundstroem, S. Mattsson ; toimittajat: Felix Jonasson, Akseli Kivialho, K. Kivialho. WSOY 1932 * Suomen maatilat : tietokirja maamme keskikokoisista ja suurista maatiloista : 4 osa, Kuopion, Mikkelin ja Viipurin läänit ; toimitusneuvottelukunta: U. Brander, Osk. Groundstroem, S. Mattsson ; toimittajat: Felix Jonasson, Akseli Kivialho, K. Kivialho. WSOY 1932 * Suomen maatilat : tietokirja maamme keskikokoisista ja suurista maatiloista : 5 osa, Oulun ja Vaasan läänit ; toimitusneuvottelukunta: U. Brander, Osk. Groundstroem, S. Mattsson ; toimittajat: Felix Jonasson, Akseli Kivialho, K. Kivialho. WSOY 1933 * J. V. Snellman pankkimiehenä. Helsinki 1937 * O. K. Kilpi : muistopuhe, jonka Kansantaloudellisen Yhdistyksen kokouksessa marraskuun 17 p:nä 1937 piti K. Kivialho. Helsinki 1937 == Lähteet == * * Luokka:Suomalaiset opettajat Luokka:Suomen Pankin johtajat Luokka:Suomalaiset tietokirjailijat Luokka:Kansanedustajat Luokka:Kansallisen Edistyspuolueen poliitikot Luokka:Helsingin kaupunginvaltuutetut Luokka:Viipurin läänin läntinen vaalipiiri Luokka:Vuonna 1884 syntyneet Luokka:Vuonna 1957 kuolleet